་རིག་འཛིན་རྣམས་ཀྱིས།།ཡུམ་མཆོག་མཁའ་འགྲོའི་ཚོགས་ཀྱིས།།

བབར་དོ།།ཡང་དག།འོད་ཁ་དོག་ལྔ་ལྡན་མཐོང་ན་ཡེ་ཤེས་བཞི་སྦྱོར་གྱི་འོད་ལམ་ཡིན་པས་རྗེས་ཟློས་མཛོད།དུག་ལྔ་དྲག་པོས།།ཡེ་ཤེས་བཞི་སྦྱོར་གསལ་བའི།།བཅོམ་ལྡན་རྒྱལ་བ་རིགས་ལྔས།།
ཡུཡུམ་མཆོག་རིགས་ལྔའི་མཁའ་འགྲོས་རྒྱབ།།བར་དོ།།ཡང་དག།འོ་ན་འོད་ཁ་དོག་ལྔ་འདི་མ་དག་ན་འབྱུང་བ་ལྔ།འདི་ལྔ་དགྲ་རུ་ལངས་ན་དུག་ལྔ་སྟེ།འཁོར་བའི་ལམ་རྒྱུད་ལྔར་སྐྱེ་བར་བྱེད།འདི་ངོ
ཤེས་ཤིང་དག་ན།རྒྱལ་བ་རིགས་ལྔའི་ཞིང་ཁམས་ལྔ་ཡིན་པས།སྨོན་ལམ་འདི་ཡི་རྗེས་ཟློས་མཛོད།ནམ་མཁའི་ཁམས་རྣམས་དགྲ་རུ་མི་ལྡང་ཞིང་།༤།སངས་རྒྱས་མཐིང་གའི་ཞིང་ཁམས་མཐོང་བར་ཤོག།
ཆུ་ཡི་ཁམས།།སངས་རྒྱས་དཀར་པོའི་ཞིང་ཁམས།ཿས་ཡི་ཁམས་རྣམས།།སངས་རྒྱས་སེར་པོའི་ཞིང་ཁམས།།མེ་ཡི་ཁམས།།སངས་རྒྱས་དམར་པོའི་ཞིང་།།རླུང་གི་ཁམས་རྣམས་དག།
སངས་རྒྱས་ལྗང་གུའི་ཞིང་ཁམས་མཐོང་བར་ཤོག།ཡང་ཞི་ཁྲོའི་ངོ་སྤྲོད་ལས།ཉེར་ལྔ་པ་རྒྱ་མཚོ་ཨར་གཏད་ངོ་སྤྲོད་ནི།མིག་གཉིས་མཛུབ་མོས་མནན་པས་འོད་ཀོར་འབྱུང་སྟེ།ད་ལྟ་སྙིང་གི་དཀྱིལ་ན་ཞི་བའི
སྐུ་འཇའ་འོད་ཀྱི་ར་བ་ན་ཡོད་པའི་རྟགས་ཡིན་པས་ཤེས་པར་གྱིས་ཤིག་བྱས་ལ་གནོན་བཅུག།ཉེར་དྲུག་རྒྱ་མཚོ་རྦ་རླབས་ངོ་སྤྲོད་ནི།རྣ་བ་གཉིས་མཛུབ་མོས་མནན་པས་གཏིང་ནས་འུར་ཏིང་གི་སྒྲ་བུང་སྟེ།ཆོས་

ཉིད་བར་དོ་ཆོས་ཉིད་ཀྱི་རང་སྐྲ་འབྲུག་སྟོང་ལྡིར་བ་ཙམ་འོང་བའི་རྟགས་ཡིན་ནོ་བྱས་ལ་མཛུབ་བུས་གནོན་བཅུག།ཉེར་བདུན་ཆོས་ཉིད་ཟེར་གྱི་ངོ་སྤྲོད་ནི།མིག་གཉིས་ཡུན་རིང་མཛུབ་མོས་བཙིར།
བས།ཟེར་དང་ཐིག་ལེ་ལུ་གུ་རྒྱུད་རྒྱ་ཆེ་བར།འགུལ་འཕྲིགས་ཡམ་ཡམ་ཤིག་ཤིག་འཕྲོ་བ་འོང་སྟེ།ཆོས་ཉིད་བར་དོར་ཟེར་གྱི་སྣང་བ་འཆར་བས་དེའི་རྟགས་ཡིན་པར་ངོ་ཤེས་པར་གྱིས་ཤིག་བྱས་ལ་དེ་བཞིན་བྱེད
བཅུག།ཉེར་བརྒྱད་ཉི་ཟེར་རྩིབས་ཤར་ངོ་སྤྲོད་ནི།ནམ་མཁའ་དྲངས་ཤིང་ཉི་ཟེར་གསལ་བའི་དུས་སུ།སློབ་མ་རྣམས་ཀྱིས་ཉི་མ་ལ་མིག་ཟིམ་བུས་བལྟས་པས།ཉི་མའི་ཟེར་མཚོན་ཆ་གཤིབས་པ་ལྟ་བུ་དང་།མདུང་རྩེ་
གཤིབས་པ་དང་འདྲ་བ་དང་།བ་ཐག་གཟེང་བ་དང་འདྲ་བ་འོང་སྟེ།དེ་ནི་ཆོས་ཉིད་པར་དོར་འོད་ཟེར་མཚོན་ཆའི་ཆར་བབ་པ་འདྲ་བ།རང་གི་ཐོག་ཏུ་ཟུག་ནས་འོང་བའི་སྣང་བ་འཆར་བ་འོང་སྟེ།དེ་ནི་མཚོན་ཆ་མ་ཡིན་ཏེ།
ཡེ་ཤེས་གསལ་བའི་ཟེར་ཡིན་ཏེ།དེ་ལ་མ་སྐྲག་པར་རང་སྣང་དུ་ངོ་ཤེས་པར་གྱིས་ཤིག།དེ་ནས་སྨོན་ལམ་འདིའི་རྗེས་ཟློས་མཛོད།སྒྲ་འོད་ཟེར་གསུམ་དགྲ་རུ་མི་ལྡངས་ཤིང་།།ཞི་ཁྲོ་བ་འབྱམས་ཞིང་ཁམས་
མཐོང་བར་ཤོག།འཇའ་ཚོན་ཁམས་རྣམས་དགྲ་རུ་མི་ལྡངས་ཤིང་།།སངས་རྒྱས་སྣ་ཚོགས་ཞིང་ཁམས་མཐོང་བར་ཤོག།འོད་ཁྲིད་རང་རྣམས་ནམ་མཁའ་དྲངས་དུས་ཉི་མ་རྩེ་ཤར་དང་ཉི་མ་ནུབ་ཁ་རྒྱུན་ཏུ་ལྟོས་དང་།

ངོ་མཚར་ཅན་མཐོང་རྒྱུ་ཡོད་དེ།དབང་དང་ཁྲིད་མ་ཐོབ་པ་ལ་བཤད་མི་རུང་།འདི་གསང་སྔགས་ཟབ་མོ་ཡིན་པས་མཁའ་འགྲོའི་བཀའ་ཆད་འོང་།ད་རྒྱུན་དུ་བལྟ་བར་མཛོད་ཅིག།དང་པོའི་ངོ་སྤྱོད་རྫོགས་སོ།།དེས་ཀྱང་བསྡུས།
བ་ལ་ཆོག།འོ་དེ་ལྟར་རྫོགས་ཆེན་ཐོད་རྒལ་ངོ་སྤྲོད་འཇའ་འོད་དང་ཐིག་ལེ་ཐིག་ཕྲན་མཐོང་བ་དེ།ཉི་མ་རྩེ་ཤར་དང་ཐལ་ཁ་དེ་གཉིས་ལ་སྤྲིན་མེད་དུས་རྒྱུན་དུ་ལྟོམ་དང་།ཉམས་སྣང་བཞི་རིམ་པར་འཆར་ཏེ།རང་གི་སྨིན
ཕྲག་ཏུ་དབྱིངས་རྣམ་པར་དག་པའི་སྒྲོན་མ་ཞེས་བྱ་བ་འཇའ་ཚོན་ལྟ་བུའམ་རྨ་བྱའི་མདོངས་ལྟ་བུ་འཆར་རོ།།དེའི་ནང་དུ་ཐིག་ལེ་སྟོང་པའི་སྒྲོན་མ་ཞེས་བྱ་བ་ཀོ་མོག་ནང་དུ་རྡོ་བསྒྱུར་བའི་ཆུའི་གཉེར་མ་ལྟ་བུའམ།ཕུབ་ཀྱི་སྦ་
འཁོར་ལྟ་བུའི་ནང་དུ།ཐིག་ལེ་ལུངས་འབྲུ་ཙམ་མམ།སྲན་འབྲུ་ཙམ་འཆར་རོ།།དེའི་ནང་དུ་རིག་པ་རྡོ་རྗེ་ལུ་གུ་རྒྱུད་ཅེས་བྱ་བ།པྲ་བརྟ་རྔའི་མདུད་པ་ལྟ་བུ་དང་།མུ་ཏིག་ཙར་ལ་བརྐུས་པ་ལྟ་བུ་དང་།ལྕགས་ཐག་ལྟ་བུ
དང་།མུ་ཏིག་གི་དྲ་བ་རླུང་གིས་བསྐྱོད་པ་ལྟ་བུ་ལ་སོགས་ཏེ་དེ་དག་ཐམས་ཅད་ཀྱང་གཉིས་འབྲེལ་དང་གསུམ་འབྲེལ་ལ་སོགས་པ་འཆར་ཏེ།དེ་ནི་ནང་གི་རིག་པ་ལུ་གུ་ཆུད།ཐིག་ལེ་ཉག་གཅིག་བྱ་བ་དེ་ཡིན་ནོ།།དེ་ཡས
དབྱིངས་དང་རིག་པ་འདུ་འབྲལ་མེད་པ་ཉི་མ་དང་ཟེར་གྱི་ཚུལ་དུ་གནས་སོ།།དེ་ཡང་དབྱིངས་ཀྱི་རྟགས་སུ་འོད་ཁྱིམ།ཡེ་ཤེས་ཀྱི་རྟགས་སུ་ཐིག་ལེ།རིག་པ་སྐུའི་རྟགས་སུ་ལུ་གུ་རྒུད།དེ་རྣམས་གནས་ལུགས་ཙིཏྟའི་དཀྱིལ་ན

གནས།ལམ་དབང་པོའི་མིག་ལ་མངོན་སུམ་དུ་འཆར་རོ།།སྒྲ་ཐལ་འགྱུར་རྩ་བའི་རྒྱུད་ལས།ཆོས་ཉིད་མངོན་སུམ་སྣང་བ་ནི།།དབང་པོའི་སྒོ་ནས་ངེས་པར་ཐོན།།སྤྲིན་མེད་པ་ཡི་མཁའ་ལ
གསལ།།ཞེས་དང་།ཀློང་གསལ་རྒྱུད་ལས།རྐྱེན་བྲལ་ནམ་མཁའ་དག་པ་ལ།།གཟིགས་སྟངས་གཙུན་ནས་ངོ་སྤྲོད་པས།༦།དབང་པོའི་སྒོ་ལ་སྒྲོན་མ་ནི།།མཛེས་པ་རྨ་བྱའི་མདོངས་ལྟ་བུ།།ཐིག་ལེ་ལུ་གུ
རྒྱུད་འབྲེལ་ལ།།འགུལ་འཕྲིགས་འགྱུ་བའི་རྣམ་པར་འགྱུར།།ཞེས་དང་།རིག་པ་རང་ཤར་རྒྱུད་ལས།ཡེ་ཤེས་ལྔ་ལྡན་འོད་ཀྱི་སྐུ།།ལུ་གུ་རྒྱུད་དུ་རབ་ཏུ་གསལ།།དེ་ཡང་འོང་དང་འགྲོ་བ་དང་།།འགུལ་བ།
དང་ནི་འཕྲིགས་པའོ།།ཞེས་དང་།སེང་གེ་རྩལ་རྫོགས་ཀྱི་རྒྱུད་ལས།རང་སྣང་རིག་པའི་དངོས་པོ་འདི།།ཡེ་ཤེས་ལུ་གུ་རྒྱུད་དུ་གསལ།ཅེས་དང་།ནོར་བུ་ཕྲ་བཀོད་རྒྱུད་ལས།རྒྱང་ཞགས་ཆུ་ཡི་སྒྲོན་མེ་ལས།
ཡང་དག་རྫོགས་པའི་སངས་རྒྱས་ཀྱང་།།རིག་པ་ལུ་གུ་རྒྱུད་ཀྱི་སྐུ།།ཡོངས་སུ་གསལ་བའི་རྣམ་པ་ཅན།།ཅེས་དང་།རྒྱུད་ཀློང་གསལ་ལས།དེ་ཡང་ངོ་བོ་ཀ་དག་ལ།།རང་བཞིན་ལྷུན་གྲུབ་ཉིད་གནས་ཏེ།།ཐུགས
རྗེས་ཀུན་ལ་ཁྱབ་པ་ཉིད།།ཙིཏྟ་དང་ནི་རྩ་ལ་ཤར།།ངོ་བོ་དབང་པོའི་སྒོ་ལ་འཆར།།རིག་པ་མངོན་སུམ་ཞེས་སུ་བརྗོད།།ཡིད་དཔྱོད་རྣམས་དང་བྲལ་བའོ།།ཞེས་དང་།སངས་རྒྱས་འདས་རྗེས་ཞལ་ཆེམས་ཡི།

གེ་ནམ་མཁའ་ནས་བབས་པ་ལས།མངོན་སུམ་སྣང་བ་འདི་སུས་མཐོང་བ།།ཁམས་གསུམ་ལོག་པ་མ་ཡིན་ནོ།།ཞེས་དང་།རྒྱུད་ཀློང་གསལ་ཀུན་ཏུ་བཟང་པོའི་གསུངས་ལས།རིག་པ་མངོན་སུམ་མཐོང་བ་ནི།།
བདེན་པ་མཐོང་བའི་གནད་ཀྱིས་སུ།ཁམས་གསུམ་འཁོར་བར་ལོག་པ་མེད།།ཅེས་གསུངས་ལ།ཆོས་ཉིད་མངོན་སུམ་གྱི་སྣང་བ་ཆ་ཕྲ་ལ་དྲངས་པ།གསལ་ལ་འཚེར་བ།རང་བཞིན་བཀྲ་བ།མངོན་སུམ་དུ་འཆར་ཏེ།
དག་པ་དབྱིངས་ཀྱི་སྒྲོན་མ།གྱེན་འགྲེང་དང་།རྩིབས་ཤར་དང་།མདའ་དང་མདུང་རྩེ་ལྟ་བུ་དང་།ཏཱ་ཉ་མིག་ལྟ་བུ་དང་།མིག་ཚོགས་ལྟ་བུ་དང་།རྔདྲ་མིག་ལྟ་བུ་དང་།རིན་པོ་ཆེ་འབར་བ་ལྟ་བུ་དང་།མཆོད་རྟེན་ལྟ་བུ་དང་།
ཐིག་ལེ་དང་ཐིག་ཕྲན་གྱིས་འཕྲིགས་པ།འཇའ་ཚོན་ཁ་དོག་ལྔ་ལྡན་མངོན་སུམ་དུ་འཆར་རོ།།དེ་རྣམས་ཀྱི་ནང་ནས་པར་ཐམས་ཅད་དུ།རིག་པ་རྡོ་རྗེ་ལུ་གུ་རྒྱུད་དུ་གསལ་ལོ།།དེ་ངོས་ཟིན་པར་བྱས་ལ་འགུལ་འཕྲིག་མེད
པར་ཉམས་སུ་བླང་ངོ་།།དེ་ཡང་རྒྱུད་ལས།ལུ་གུ་རྒྱུད་ཀྱི་རང་བཞིན་ནི།།རྣམ་པར་དག་པ་ཡེ་དག་པ།༣།མ་འཁྲུལ་པ་ཡི་སངས་རྒྱས་སོ།།ཞེས་གསུངས་པས།འདི་ཙམ་ངོ་འཕྲོད་སླ་བས།འདི་ཁོ་ནས་ཀྱང
བར་ངོ་ངོས་ཟིན་ནས་ཁམས་གསུམ་འཁོར་བའི་སྐྱེ་སྒོ་ཆོད་པར་གོང་གི་རྒྱུད་ཀྱི་ལུང་དེ་རྣམས་ལས་གསལ་བས།ཕན་ཡོན་ཆེན་པོ་བསམ་ལས་འདས་པ།སྡིག་པོ་ཆེ་བཙན་ཐབས་སུ་སངས་རྒྱས་པའི་ཆོས་ཟབ་མོ་ཡིན་པས།།

ཆོས་ཉིད་པར་དོན་ཡང་འདི་ལྟ་བུའི་འོད་དང་ཐིག་ལེའི་ནང་དུ་ཞི་ཁྲོའི་ལྷ་ཚོགས་འཆར་དུས།སྔར་འདྲིས་ཀྱི་མི་དང་འཕྲད་པ་ལྟར་ངོ་ཤེས་ཏེ་སྲེག་འཇིགས་མེད་པས་ཞི་ཟོའི་ལྷ་ཚོགས་ཀྱིས་ལམ་སྔ་འདྲེན་
ནས་དག་པའི་ཞིང་དུ་སྐྱེ་བར་གསུངས་པས།ཁམས་གསུམ་འཁོར་བར་མི་ལྡོག།ཕྱག་ཆེན་སེམས་ངོ་འཕྲོད་ཙམ་པས་འདི་མཐོང་བ་ལྷག་སྟེ།སེམས་ངོ་མཐོང་ཡང་རིག་རྒྱུ་ནི་མེད་པས་ཡིད་མི་ཆེས་ཏེ།ལྟ་བ་ཡིད་དཔྱོད
འཛིན་པ་ཡིན།འདི་མིག་གིས་དངོས་སུ་མཐོང་ནས་ཡིན་མིན་ཐེ་ཚོམ་མེད་པས།ཡིད་དཔྱོད་འཛིན་པ་ལས་གྲོལ་བ་ཡིན་ནོ།།རྫོགས་ཆེན་ཉམས་དང་པོ་ཆོས་ཉིད་མངོན་སུམ་གྱི་སྣང་བའི་ངོ་སྤྲོད་ཡིན་ནོ།།གཉིས་པ
ཉམས་གོང་འཕེལ་གྱི་སྣང་བ་ནི།སྣང་ཉམས་དང་ཤེས་ཉམས་གཉིས་ལས།ཤེས་ཉམས་ནི་བདེ་ཉམས་གསལ་ཉམས་སྟོང་ཉམས་ལ་སོགས་པ་སྣ་ཚོགས་སུ་འཆར་ཞིང་མི་བརྟན་ལ་འགྱུར་བ་ཡིན་པས་གཙོ་ཆུང་།།
དེར་མ་ཟད་ཕྱག་རྒྱ་ཆེན་པོ་ལ་སོགས་པ་རྣམས་ཀྱང་།ཤེས་པའི་ཉམས་ནི་ན་བུན་དང་འདྲ་ཞེས་ཉམས་མཐོ་དམན་ལ་ཡིད་ཆེས་མི་བྱེད་ཅིང་།རྟོགས་པ་མཐོ་དམན་ལ་གཙོ་བོར་བྱེད་པའི་ཕྱིར་རོ།།འདིར་རྟོགས་པ་མཐོ
དམན་གྱི་ཚད་སྣང་ཉམས་ཀྱིས་བཟུང་ཞིང་སྣང་བ་མི་འགྱུར་བས་སྣང་ཉམས་གཙོ་ཆེའོ།།དེ་ལྟར་སྣང་བ་ཉམས་སུ་བླངས་པས་དབྱིངས་རིག་རེས་གསལ་རེས་མི་གསལ་བ་འབྱུང་ངོ་།།ད་རུང་ཉམས་སུ་བླངས

པས་དབྱིངས་རིག་སྨིན་མཚམས་དང་འབྲེལ་ཏེ།ཐིག་ལེ་སྟོང་པའི་སྒྲོན་མ་རྩོལ་བ་མེད་པར་འཆར་ནས་འོང་ངོ་།།ཐིག་ལེ་རྣམས་སྲན་མ་ཙམ་དུ་འགྲོ།རིག་པ་ནི་འདབ་ཆགས་འཀུར་སྐྱེན་ཙམ་དུ་འགྲོའོ།།ད་
རུང་ཉམས་སུ་བླངས་པས།འོད་ལྔའི་སྣང་བ་དུམ་བུར་སྣང་བ་དང་།གྱེན་འགྲེང་དང་།རྩིབས་ཤར་དང་།མདུང་རྩེ་ལྟ་བུ་དང་།རེ་ལྡེའི་རྣམ་པ་ལྟ་བུ་དང་།གྲུ་ཆད་ཀྱི་རྣམ་པ་ལྟ་བུར་འགྱུར་ཞིང་།འོད་དེ་དག་རང་མདུན་
ཙཙམ་དུ་ཁྱབ་པར་འཆར།ཐིག་ལེ་ཡང་མེ་ལོང་ཙམ་དུ་འགྱུར་ཞིང་།རིག་པ་ནི་རི་དྭགས་རྒྱུག་པ་ཙམ་དུ་འཆར་རོ།ད་རུང་ཉམས་སུ་བླངས་པས།དབྱིངས་ཀྱི་སྣང་བ་དེ་ལས་རིན་པོ་ཆེའི་དྲ་བ་དང་།འོད་ཀྱི་དྲ་བ་དྲ་
ཕྱེཕྱེདཕྱེད་དང་།མིག་མང་རིས་ལྟ་བུ་དང་།མིག་ཚགས་དང་།མདུང་རྩེ་ལྟ་བུ་དང་།མཆོད་རྟེན་བརྩེགས་པ་ལྟ་བུ་དང་།པདྨ་སྟོང་ལྡན་དང་།གུར་ཁྱིམ་དང་།ཉི་ཟླ་དང་།རི་དང་།མཁར་ཐབས་རིས་དང་།
ཇིག་ལེ་མཁར་ཕོར་ཙམ་དུ་འགྱུར་ཞིང་།རིག་པ་ནི་བུང་བ་བཅུད་ལ་ལྡིང་བ་ལྟ་བུ་ཙམ་དུ་འགྱུར་རོ།།ད་རུང་ཉམས་སུ་བླངས་པས།འོད་ཀྱིས་ཡུལ་ཁམས་ཙམ་དུ་ཁེངས།ཐིག་ལེ་ཡང་བསེ་ཕྲ་བ་ཙམ་དུ་འགྱུར་རོ།།
འོད་བལྟས་ཚད་ལ་ཁྱབ།དབྱིངས་རིག་ཉིན་མཚན་མེད་པར་འཆར་རོ།།ཐིག་ལེའི་ནང་དུ་ལྷ་སྲུ་རྐྱང་པ་རེ་རེ་སྣང་།རིག་པའི་བར་དུ་ཡང་སྐུ་ཕྲ་མོ་རེ་རེ་འབྱུང་ངོ་།།རིག་པ་འགུལ་འཕྲིགས་མེད་པར་སྤོད།དེ

ལྟར་ཤར་བའི་དུས་ན།བར་དོའི་སྣང་བ་ད་ལྟ་གཏན་ལ་ཕེབས་པས།ཕྱིས་པར་དོ་མེད་དོ།ཤདེས་ན་ཆོས་ཉིད་བར་དོའི་ཉམས་ལེན་དངོས་གཞི་འདི་ཁོ་ནའོ།།སྒྲ་ཐལ་འགྱུར་རྒྱུད་ལས།།
ཉམས་ཀྱི་སྣང་བ་གོང་འཕེལ་ནི།།ཡེ་ཤེས་ཁ་དོག་དབྱིབས་འགྱུར་ནས།།གྱེན་འགྲེང་དང་ནི་རྩིབས་ཤར་དང་།།ཐིག་ལེ་སྣ་ཚོགས་སྐུ་གཉིས་དང་།།རིག་པའི་སྣང་བ་ཡུལ་ལ་གསལ།།ཅེས་དང་།སངས་རྒྱས་
འདས་རྗེས་ཞལ་ཆེམས་ཡི་གེ་གནམ་ནས་བབས་པ་ལས།ཉམས་སྣང་གོང་དུ་འཕེལ་བ་ཡིས།།བར་དོའི་ཡེ་ཤེས་མངོན་དུ་བྱས།།ཞེས་དང་།སྒྲ་ཐལ་འགྱུར་ལས།གོང་དུ་འཕེལ་བའི་ཉམས་སྣང་གིས།།
འཁྲུལ་པའི་སྣང་བ་ནུབ་པར་བྱེད།།ཅེས་གསུངས་པས་འདི་ཙམ་མཐོང་ན།བར་དོར་འཁྲུལ་སྣང་འཇིགས་སྐྲག་གཅིག་ཀྱང་མི་འབྱུང་བར་གསུངས་སོ།།རྫོགས་ཆེན་ཉམས་གཉིས་པའི་ངོ་སྤྱོད་དོ།།གསུམ་པ
རིག་པ་ཚད་ཕེབ་ཀྱི་སྣང་བ་ནི།དེ་ནས་ཡང་ཉམས་སུ་བླངས་པས།གོང་གི་ཐིག་ལེ་རེ་རེའི་ནང་དུ།སྐུ་ཡབ་ཡུམ་ལྔ་ལྔ་འཆར།དེ་དག་ཀྱང་གྲངས་ལས་འདས་པ་ལས་འགྱུར་བ་མེད་པ་བྲེ་ཚད་སྲང་ཚད་འཕེལ་བ་ལྟར་
ཚད་ཕེབ།ཐིག་ལེ་རེ་རེའི་ནང་དུ་རིགས་ལྔ་ཡབ་ཡུམ་གྱི་ཚོམ་བུ་རྫོགས་པ་དང་།སྟོང་གསུམ་ཐམས་ཅད་ལུ་གུ་རྒྱུད་དུ་ཁྲ་ཤིག་ཤིག་པ་དང་།རང་སྣང་རིག་པའི་འཆར་ཚུལ་ལ་དབང་ཐོབ་པའོ།།སྒྲ་ཐལ་འགྱུར་གྱི

རྒྱུད་ལས།རིག་པ་ཚད་ཕེ་བ་སྣང་བ་ནི།།ལོངས་སྐུ་མཚན་དཔེའི་སྣང་བ་ནི།།མ་ངེས་ཁ་དོག་འཇའ་ཚོན་ལ།།རིགས་ལྔ་ཡབ་དང་ཡུམ་དུ་སྣང་།།དེ་ལས་ལྔ་ལྔ་ཟུང་དུ་བཅས།།རབ་ཏུ་གསལ་བའི་ཐིག་ལེ
འབྲེལ།།ཡབ་ཡུམ་སྐུ་ཡི་སྣང་བ་ཅན།།འཁྲུལ་སྣང་ཟད་ནས་ཞིང་ཁམས་སོ།།ཞེས་དང་།འདས་རྫས་ཞལ་ཆེམས་ལས།རིག་པ་ཚད་ཕེབ་སྣང་བ་ཡིས།།ལོངས་སྤྱོད་རྫོགས་པའི་སྲུ་ངོས་ཟིན།།ཅེས་དང་།
ཐལ་འགྱུར་ལས།རིག་པ་ཚད་ཕེབ་སྣང་བ་ནི།།སྐུ་གསུམ་རྟོགས་པ་ལམ་སྣང་འགྲུབ།།ཅེས་གསུངས་པས།དེ་ནས་མ་བསྒོམས་ན་ཡང་ཆོག་པར་གསུངས་ཏེ།ཕྱི་དབུགས་ཚད་མ་ཐག་རྡོ་རྗེ་སེམས་དཔའི།
ཐུགས་ཀ་ནས་འོད་ཟེར་མིག་ལ་ཟུག།འོད་ཀྱི་སྦུ་གུ་རིག་པ་རྡོ་རྗེ་སེམས་དཔའི་ཐུགས་ཀར་ཐིམ་ནས་འཚང་རྒྱ་བར་གསུངས་སོ།།དེ་ལྟར་རྫོགས་ཆེན་གྱི་ཉམས་གསུམ་པོ་དེ་ནི་ད་ལྟ་ཡང་འཆར་མཁན་མང་དུ་འོང་བར
གདའ་བས།ཁྱེད་རྣམས་ཞི་ཁྲོའི་ལྷ་ཚོགས་ནམ་མཁར་དངོས་སུ་མ་མཇལ་བར་དུ་མ་བསྒྱུར་བར་ལྟོས་ཤིག།དེ་ནས་མ་བལྟས་ཀྱང་ཆོག།དབུགས་ཆད་མ་ཁང་རྡོ་རྗེ་སེམས་དཔའི་ཐུགས་ཀར་ཐིམ་ནས་འཚང་རྒྱང
ནི་ཀུན་ཏུ་བཟང་པོ་དང་།ཨོཾ་རྒྱན་པདྨའི་བཀའ་ཡིན།སྡིག་པོ་ཆེ་བཙན་ཐབས་སུ་འཚང་རྒྱ་བའི་གདམས་ངག་ཡིན།དེ་ལ་བེམ་སྒོག་ལུས་ཏེ་འཇའ་ཐུག་པ་དང་རྟེན་རིང་བསྲེལ་འོང་བར་བཤད།ད་རུང་ཡང་བསྒོམ་ན་ཆོས

ཉིད་ཟད་པའི་སྣང་བ་འཆར་ཏེ་ལུས་འཇའ་ལུས་ཆོས་སྐུ་ཐོབ་ནས།ཕུང་པོ་བཞག་མི་དགོས་པར་བཤད་དེ།དེ་འདྲ་སྔར་ནི་མང་པོ་བྱུང་བའི་ལོ་རྒྱུས་ཡོད་དེ།ད་དུས་སྙིགས་པས་འོང་མི་ཐུབ་སྟེ།སྙིང་རུ་།
ད་པཔ་དམ་ཚིག་ཅན།རྩེ་གཅིག་ཏུ་བསྒོམ་ན་མི་འོང་བའི་ངེས་པ་ཡང་མེད་དེ།རྗེ་ཞྭ་དམར་དྲུག་པའི་ཆིབས་ཆུང་བ་སྟག་ཚང་ཡང་དག་ཟེར་བ་ཞིག་དང་།ཀརྨ་སྨོན་ལམ་ཟེར་བ་ཆུ་བར་ནས་དགེ་སློང་ཞིག་དང་གཉིས་ནི་དུས་ཕྱིས
འཇའ་ལུས་ཐོབ་ནས་ཕུང་པོ་མ་བཞག་གོ།།དེ་ཡན་ཆད་རྫོགས་ཆེན་གྱི་ངོ་སྤྲོད་དངོས་གཞི་རྫོགས་ལ།རྗེས་དམ་ཚིག་གི་བཀའ་རྒྱ་ནི།ཆོས་འདིའི་བཀའ་སུང་ནི།མ་མོ་སྲིད་པའི་རྒྱལ་མོ་ཨེ་ཀ་ཛཱ་ཊཱི་དང་།དམ་ཅན་རྡོ་རྗེ་ལེགས
པ་དང་།གཟའ་རཱ་ཧུ་ལ་གསུམ་ཡིན།རྫོགས་ཆེན་འདི་སྒོམ་པ་ལ་ཁ་འཛིན་བྱེད།དམ་ཚིག་མ་བསྲུངས་ན་ཆད་པ་གཅོད་པས།དམ་ཚིག་ནི་ཆོས་འདི་ལ་ཐེ་ཚོམ་མི་བྱ་དད་པ་བྱ།རང་གི་བླ་མ་དང་ཁྲིད་ཐོབ་མྱོང་བའི་མི་མ་གཏོགས་
ལ་བཤད་མི་རུང་།གསང་དགོས།ལྷའི་ཞལ་མཇལ་ན་ཡང་གསང་དགོས།མ་གསང་ན་ཁྱད་རང་རྣམས་ནད་ཀྱིས་མནར་པ་སོགས་འབྱུང་བས་གསང་ཞིང་ཉམས་སུ་ལོངས་ཤིག།ཅེས་རྫོགས་ཆེན་ལ་མོས་པ་རཱ་ག་ཨ་སྱས